Runólfur Trausti Þórhallson skrifar 15. ágúst 2019 22:32 Kári lék allan leikinn á miðju Víkings.vísir / daníel „ Þetta er náttúrulega bara draumur sem varð að veruleika . Ég var alltaf að vonast til að þetta myndi gerast þegar ég var hérna heima fyrst en frábært að þetta sé að gerast núna , “ sagði Kári Árnason yfirvegaður eftir sigurinn á Breiðabliki þegar hann var spurður út í tilfinninguna að vera á leið með uppeldisklúbb sinn í bikarúrslitaleik í fyrsta skipti í 48 ár . „ Það er rosa gaman að taka þátt í þessari uppbyggingu . Erum með nýja hugsjón , nýja leið til að spila og lekum aðeins af mörkum út af því sem er svolítið erfitt en engu að síður mjög gaman að taka þátt í þessu , “ sagði Kári varðandi uppbygginguna í Víkinni . Kári var spurður út í leikstíl Víkinga og leikkerfi dagsins en liðið lék 4-4-2 með tígulmiðju sem er nokkuð óvanalegt leikkerfi hér heima . „ Ég er bara þarna til að stöðva sóknir andstæðingana en þetta gengur ágætlega og er „ work in progress “ og kemur allt . Þjálfari Víkings R. var himinlifandi eftir að hans menn tryggðu sér sæti í bikarúrslitum .